b"\n_START_ARTICLE_\nBrom\n_START_SECTION_\nIstoric\n_START_PARAGRAPH_\n\xc3\x8en antichitate, f\xc4\x83r\xc4\x83 s\xc4\x83 cunoasc\xc4\x83 originea \xc8\x99i compozi\xc8\x9bia anumitor substan\xc8\x9be, omul a utilizat s\xc4\x83rurile de brom \xc3\xaenc\xc4\x83 din timpuri str\xc4\x83vechi, mai ales sub forma unor vopseluri \xc8\x99i pigmen\xc8\x9bi extra\xc8\x99i din melcul marin Murex brandaris. Numele dat de c\xc4\x83tre greci acestui pigment a fost pophura, denumire ce face referire direct\xc4\x83 la culoarea sa, purpurie. Istoricii cred c\xc4\x83 acest pigment a fost folosit prima oar\xc4\x83 de c\xc4\x83tre civiliza\xc8\x9bia minoic\xc4\x83 \xc3\xaen Creta, aproximativ \xc3\xaen anul 1500 \xc3\xae.Hr., afirm\xc3\xa2nd, totodat\xc4\x83, c\xc4\x83 purpura este unul dintre cei mai vechi pigmen\xc8\x9bi. Mai t\xc3\xa2rziu, a fost denumit\xc4\x83 purpura tyrian\xc4\x83._NEWLINE_Odat\xc4\x83 cu dec\xc4\x83derea Imperiului Roman, folosirea pigmentului a fost treptat abandonat, fiind \xc3\xaenlocuit de alte vopsele \xc8\x99i pigmen\xc8\x9bi mai u\xc8\x99or de fabricat \xc8\x99i mai ieftini._NEWLINE_Descoperirea bromului este legat\xc4\x83 de numele a doi chimi\xc8\x99ti, independent unul de cel\xc4\x83lalt, germanul Carl Jacob L\xc3\xb6wig \xc3\xaen anul 1825 \xc8\x99i francezul Antoine J\xc3\xa9r\xc3\xb4me Balard \xc3\xaen anul 1826, iar denumirea sa provine din grecescul bromos, care \xc3\xaenseamn\xc4\x83 cu miros r\xc4\x83u/ur\xc3\xa2t, \xc8\x99i face referire direct\xc4\x83 la proprietatea nepl\xc4\x83cut\xc4\x83 a bromului, anume mirosul ur\xc3\xa2t \xc8\x99i \xc3\xaen\xc8\x9bep\xc4\x83tor. \xc3\x8en mare parte, acest miros este asem\xc4\x83n\xc4\x83tor cu cel al clorului, dar tenta sa este mai puternic\xc4\x83 \xc8\x99i are efecte mai violente._NEWLINE_\xc3\x8en anul 1824, Antoine Balard, studiind flora \xc8\x99i fauna unei mla\xc8\x99tini saline din Montpellier, Fran\xc8\x9ba, a devenit foarte interesat de aceast\xc4\x83 zon\xc4\x83, continu\xc3\xa2nd s\xc4\x83 o investigheze cu mare interes._NEWLINE_Dup\xc4\x83 ceva vreme de la \xc3\xaenceputul studiilor, Ballard a evaporat o anumit\xc4\x83 cantitate de solu\xc8\x9bie salin\xc4\x83 recoltat\xc4\x83 din mla\xc8\x99tin\xc4\x83, ob\xc8\x9bin\xc3\xa2nd sare cristalizat\xc4\x83. Acesta a saturat solidul r\xc4\x83mas cu clor, iar, dup\xc4\x83 aceea, el a a distilat solu\xc8\x9bia rezultat\xc4\x83, observ\xc3\xa2nd apari\xc8\x9bia unui lichid de o culoare ro\xc8\x99ie-brun\xc4\x83. Lichidul r\xc4\x83mas era brom, dar savantul nu avea de unde \xc8\x99ti acest lucru;_NEWLINE_Crez\xc3\xa2nd c\xc4\x83 ceea ce g\xc4\x83sise el este o descoperire interesant\xc4\x83, Balard a dat rezultatul Academiei de \xc8\x98tiin\xc8\x9be din Fran\xc8\x9ba \xc3\xaen anul 1824. \xc3\x8en final, el \xc8\x99i-a publicat rezultatele \xc3\xaen anul 1826, oferind dovezi c\xc4\x83 substan\xc8\x9ba descoperit\xc4\x83 de el are un corp simplu-adic\xc4\x83 este un nou element, ci nu o substan\xc8\x9b\xc4\x83, a\xc8\x99a cum credea majoritatea lumii._NEWLINE_Datorit\xc4\x83 publica\xc8\x9biei lui, Balard a devenit descoperitorul bromului. Academia Francez\xc4\x83 a numit noul element dup\xc4\x83 grecescul bromos._NEWLINE_Bromul era s\xc4\x83 fie descoperit de Justus von Liebig, c\xc4\x83ruia i-a trecut prin m\xc3\xa2ini, dar avea impresia c-ar fi clorur\xc4\x83 de iod.\n_START_SECTION_\nCompu\xc8\x99ii anorganici ai bromului\n_START_PARAGRAPH_\nBromul formeaz\xc4\x83 combina\xc8\x9bii anorganice \xc3\xaen care se manifest\xc4\x83 st\xc4\x83ri de oxidare negativ\xc4\x83 (-1) \xc8\x99i pozitive (+1,+3, +5). Dintre combina\xc8\x9biile bromului, cele mai importante sunt acidul bromhidric \xc8\x99i s\xc4\x83rurile acestuia denumite generic bromuri._NEWLINE_Un foarte important compus anorganic al bromului este apa de brom. Apa de brom este o solu\xc8\x9bie apoas\xc4\x83 de brom, de culoare brun\xc4\x83. Are utiliz\xc4\x83ri foarte importante, printre care se num\xc4\x83r\xc4\x83 \xc8\x99i faptul c\xc4\x83 este antidot pentru hidrogenul sulfurat, H\xe2\x82\x82S. O alt\xc4\x83 utilizare a apei de brom este \xc3\xaen analiza chimic\xc4\x83 a compu\xc8\x99ilor nesatura\xc8\x9bi.\n_START_SECTION_\nBromurile\n_START_PARAGRAPH_\nBromurile alcaline combinate cu bromul elementar (gaz sau ap\xc4\x83 de brom) au ca produs de reac\xc8\x9bie polibromuri. Ionul de Br\xe2\x81\xbb este incolor, iar ionul de Br3\xe2\x81\xbb este colorat \xc3\xaen brun, asem\xc4\x83n\xc4\x83tor moleculei diatomice de brom.\n_START_SECTION_\nCompu\xc8\x99i interhalogenici\n_START_PARAGRAPH_\nLa fel ca celelalte elemente halogene, bromul formeaz\xc4\x83 cu ceilal\xc8\x9bi halogeni combina\xc8\x9bii binare sau ternare. Bromul poate forma asemenea compu\xc8\x99i mai ales cu fluorul dar \xc8\x99i cu iodul \xc8\x99i clorul. Aceste combina\xc8\x9bii sunt de tipul , \xc3\xaen care  este un num\xc4\x83r impar \xc8\x99i  reprezint\xc4\x83 halogenul mai u\xc8\x99or dec\xc3\xa2t bromul (c\xc3\xa2nd  este mai mare dec\xc3\xa2t 1). Ele se formeaz\xc4\x83, de regul\xc4\x83, prin reac\xc8\x9bia direct\xc4\x83 dintre brom \xc8\x99i un alt halogen, \xc3\xaen tub de nichel iar compozi\xc8\x9bia produsului depinde de condi\xc8\x9biile de temperatur\xc4\x83 \xc8\x99i presiune. Cei mai cunoscu\xc8\x9bi compu\xc8\x99i interhalogenici ai bromului sunt , , , , . Din punct de vedere chimic, aceste combina\xc8\x9bii sunt reactive. Ele sunt oxidan\xc8\x9bi \xc8\x99i reac\xc8\x9bioneaz\xc4\x83 cu majoritatea elementelor d\xc3\xa2nd amestecuri de halogenuri. \xc3\x8en general, propriet\xc4\x83\xc8\x9bile fizice ale acestor combina\xc8\x9bii sunt intermediare \xc3\xaentre cel al bromului \xc8\x99i al celuilalt element halogen din compozi\xc8\x9bia compusului.\n_START_SECTION_\nAcidul bromhidric\n_START_PARAGRAPH_\nFormula chimic\xc4\x83 a acidului bromhidric este . \xc3\x8en condi\xc8\x9bii normale de temperatur\xc4\x83 \xc8\x99i presiune, acidul bromhidric este un gaz incolor, ce fumeg\xc4\x83 \xc3\xaen ap\xc4\x83, cu miros \xc3\xaen\xc8\x9bep\xc4\x83tor (atac\xc4\x83 violent mucoasele organelor respiratorii), solubil \xc3\xaen ap\xc4\x83 (1 vol. ap\xc4\x83 dizolv\xc4\x83 600 vol. acid bromhidric la 0\xc2\xb0C). Densitatea acidului bromhidric este de 2,529 gcm\xe2\x81\xbb\xc2\xb3, la 0\xc2\xb0C. Solu\xc8\x9bia lui \xc3\xaen ap\xc4\x83 este puternic acid\xc4\x83. Cu unele metale sau cu oxizi sau hidroxizi de metale d\xc4\x83 reac\xc8\x9bii similare acidului clorhidric. Oxidan\xc8\x9bi energici, ca ,  concentrat, ,  \xc3\xael oxideaz\xc4\x83 la brom. Av\xc3\xa2nd punctul de fierbere la temperatura de 66,8\xc2\xb0C, acidul bromhidric se poate lichefia foarte u\xc8\x99or, iar punctul de topire este de -89,9\xc2\xb0C. P\xc4\x83strarea acidului bromhidric se face \xc3\xaen sticle de culoare \xc3\xaenchis\xc4\x83, bine etan\xc8\x99ate, la loc rece, deoarece acesta se oxideaz\xc4\x83 mai u\xc8\x99or dec\xc3\xa2t acidul clorhidric pun\xc3\xa2nd \xc3\xaen libertate atomii de brom. La rece, acidul bromhidric reac\xc8\x9bioneaz\xc4\x83 cu mercurul \xc8\x99i argintul, d\xc3\xa2nd ca produ\xc8\x99i de reac\xc8\x9bie hidrogen \xc8\x99i bromurile respective. Acidul bromhidric este folosit pe scar\xc4\x83 larg\xc4\x83 pentru prepararea unor bromuri \xc8\x99i coloran\xc8\x9bi sintetici._NEWLINE_Acidul bromhidric se poate prepara \xc3\xaen laborator prin ac\xc8\x9biunea acidului sulfuric asupra unei bromuri. Datorit\xc4\x83 faptului c\xc4\x83 acidul bromhidric format se oxideaz\xc4\x83 foarte u\xc8\x99or \xc3\xaen prezen\xc8\x9ba acidului sulfuric concentrat, pentru ob\xc8\x9binerea lui \xc3\xaen stare pur\xc4\x83 se prefer\xc4\x83 metoda prin hidroliza tribromurii de fosfor rezultat\xc4\x83 ca produs intermediar din fosfor ro\xc8\x99u \xc8\x99i brom: _NEWLINE_Acidul bromhirdric mai poate fi ob\xc8\x9binut printrun proces de sintez\xc4\x83 \xc3\xaen care se trec vapori de brom \xc8\x99i hidrogen, la 200-300\xc2\xb0 Celsius, printr-un tub, peste o s\xc3\xa2rm\xc4\x83 de platin\xc4\x83 sau peste c\xc4\x83rbune activ:\n_START_SECTION_\nAnhidrida hipobromoas\xc4\x83\n_START_PARAGRAPH_\nAnhidrida hipobromoas\xc4\x83 (protoxidul de brom) este combina\xc8\x9bia bromului cu formula chimic\xc4\x83 Br2O. Se prepar\xc4\x83 prin ac\xc8\x9biunea bromului asupra unei suspensii de HgO \xc3\xaen CCl4. Protoxidul de brom este un gaz brun.\n_START_SECTION_\nAcidul hipobromos\n_START_PARAGRAPH_\nAcidul hipobromos se prepar\xc4\x83 prin agitarea unei suspensii de oxid de mercur (HgO) sau oxid de argint (Ag\xe2\x82\x82O) \xc3\xaen apa de brom; concentra\xc8\x9bia acidului hipobromos ob\xc8\x9binut este de aproximativ 6%. Prepararea acidului hipobromos se face dup\xc4\x83 reac\xc8\x9bia:_NEWLINE_O alt\xc4\x83 metod\xc4\x83 de preparare a acidului hipobromos poate rezulta prin dizolvarea chimic\xc4\x83 a bromului \xc3\xaen ap\xc4\x83 distilat\xc4\x83, dup\xc4\x83 reac\xc8\x9bia de dispropor\xc8\x9bionare:\n_START_SECTION_\nPropriet\xc4\x83\xc8\x9bile acidului hipobromos\n_START_PARAGRAPH_\nAcidul hipobromos se g\xc4\x83se\xc8\x99te sub form\xc4\x83 de solu\xc8\x9bie de culoare galben\xc4\x83, stabil, p\xc3\xa2n\xc4\x83 la o concentra\xc8\x9bie de 6%. Acesta este mai instabil de c\xc3\xa2t acidul hipocloros \xc8\x99i se descompune la 30\xc2\xb0 Celsius. Este oxidant \xc8\x99i bromurant, pun\xc3\xa2nd \xc3\xaen libertate brom \xc3\xaen combina\xc8\x9bie cu acidul bromhidric. S\xc4\x83rurile acestui acid sunt hipobromi\xc8\x9bii, care se ob\xc8\x9bin prin introducerea bromului, la temperatur\xc4\x83 sc\xc4\x83zut\xc4\x83, \xc3\xaen hidroxizi alcalini. Datorit\xc4\x83 instabilit\xc4\x83\xc8\x9bii, hipobromi\xc8\x9bii se descompun la o u\xc8\x99oar\xc4\x83 \xc3\xaenc\xc4\x83lzire \xc3\xaen broma\xc8\x9bi \xc8\x99i bromur\xc4\x83.\n_START_SECTION_\nBroma\xc8\x9bii\n_START_PARAGRAPH_\nBroma\xc8\x9bii se prepar\xc4\x83 prin ac\xc8\x9biunea hidroxizilor alcalini la cald cu brom (analog prepar\xc4\x83rii clora\xc8\x9bilor) dup\xc4\x83 reac\xc8\x9bia chimic\xc4\x83:_NEWLINE_\xc8\x98i de la HBrO3 cu hidroxizii, prin reac\xc8\x9bii de neutralizare se ob\xc8\x9bin broma\xc8\x9bi.\n_START_SECTION_\nAlte caracteristici\n_START_PARAGRAPH_\nCompu\xc8\x99ii anorganici ai bromului sunt forma\xc8\x9bi pe baza unor st\xc4\x83ri de oxidare, de la -1 la +7._NEWLINE_Bromul este un puternic oxidant, \xc8\x99i poate oxida ionul de iodur\xc4\x83 \xc3\xaen iod, reduc\xc3\xa2ndu-se, \xc3\xaen acela\xc8\x99i timp, pe sine:_NEWLINE_Bromul mai este, de asemenea, oxidant \xc3\xaen prezen\xc8\x9ba metalelor \xc8\x99i metaloizilor, pentru a putea forma bromuri. Bromurile anhidre sunt mai slab reactive, \xc3\xaen timp de bromurile hidratate sunt mai reactive._NEWLINE_Bromul uscat poate reac\xc8\x9biona viguros cu aluminiul, Titanul \xc8\x99i mercurul, la fel ca \xc8\x99i metalele alcaline_NEWLINE_Bromul dizolvat \xc3\xaen solu\xc8\x9bii alcaline poate da o mixtur\xc4\x83 de bromur\xc4\x83 sau hipobromur\xc4\x83:\n_START_SECTION_\nCompu\xc8\x99ii organici ai bromului\n_START_PARAGRAPH_\nO mare importan\xc8\x9b\xc4\x83 \xc3\xaen istorie a avut-o purpura, sau Purpura Tyrian\xc4\x83 (Vezi Istoricul Bromului), un compus violaceul de brom (\xc3\xaen imagine, melcul din care se extrage-Murex)._NEWLINE_O mare parte dintre compu\xc8\x99ii organici ai bromului (incluz\xc3\xa2nd \xc8\x99i organobromine) sunt produ\xc8\x99i pe cale sintetic\xc4\x83. Printre cei mai importan\xc8\x9bi compu\xc8\x99i organici ai bromului se num\xc4\x83r\xc4\x83 organo-bromurile \xc8\x99i brom-aromaticele, dar \xc8\x99i policlorodibenzoxinele polibromurate \xc8\x99i dibenzofuranii. Ace\xc8\x99tia sunt utiliza\xc8\x9bi, printre altele, ca solven\xc8\x9bi, agen\xc8\x9bi de refigerare, lichide hidraulice, pesticide, substan\xc8\x9be ignifuge (sunt folosi\xc8\x9bi polibromina\xc8\x9bi difenil-eteri) sau la medicamente. Din p\xc4\x83cate, ele au impact poluant asupra mediului \xc3\xaenconjur\xc4\x83tor, nefiind utilzate intens \xc3\xaen industrie._NEWLINE_Cel mai comun compus de acest fel este ce provine din natur\xc4\x83 este brom-metanul. O varietate mare de compu\xc8\x99i minori organobromici se g\xc4\x83sesc \xc3\xaen natur\xc4\x83, dar nici unul dintre ei nu este biosintetizat, f\xc4\x83r\xc4\x83 s\xc4\x83 constituie o nevoie \xc3\xaen hrana mamiferelor.\n_START_SECTION_\nPropriet\xc4\x83\xc8\x9bile compu\xc8\x99ilor organo-bromici\n_START_PARAGRAPH_\nMajoritatea compu\xc8\x99ilor organo-bromici, ca de exemplu, majoritatea organohalidelor , sunt relativ nepolari. Bromul este cu mult mai electronegativ dec\xc3\xa2t carbonul (2,8 fa\xc8\x9b\xc4\x83 de 2,5). Reactivitatea compu\xc8\x99ilor seam\xc4\x83n\xc4\x83 \xc8\x99i este intermediar\xc4\x83 cu cu reactivitatea compu\xc8\x99ilor organo-clorici, respectiv organo-iodici. Pentru majoritatea aplica\xc8\x9biilor, compu\xc8\x99ii organo-bromici reprezint\xc4\x83 un compromis, deoarece cost\xc4\x83 mult. Principalele reac\xc8\x9bii ale acestor compu\xc8\x99i sunt: dehidrobrominarea, reac\xc8\x9biile Grignard, cuplarea reductiv\xc4\x83 \xc8\x99i substitu\xc8\x9bia nucleofilic\xc4\x83\n_START_SECTION_\nPericol\n_START_PARAGRAPH_\nBromul este foarte toxic, caustic \xc8\x99i d\xc4\x83un\xc4\x83tor mediului. Bromul lichid este foarte periculos pentru om, mai ales \xc3\xaen cazul inhal\xc4\x83rii vaporilor, dar \xc8\x99i \xc3\xaen cazul ajungerii pe suprafa\xc8\x9ba pielii. Prin alimente \xc8\x99i apa potabil\xc4\x83 oamenii pot absorbi doze mari de bromuri anorganice. Aceste bromuri pot afecta sistemul nervos \xc8\x99i glanda tiroide. \xc3\x8en plus, pe l\xc3\xa2ng\xc4\x83 faptul c\xc4\x83 este toxic pentru om \xc8\x99i caustic, bromul este d\xc4\x83un\xc4\x83tor mediului \xc3\xaenconjur\xc4\x83tor. Ultimele studii f\xc4\x83cute de c\xc4\x83tre cercet\xc4\x83tori au afirmat faptul c\xc4\x83 bromul se g\xc4\x83se\xc8\x99te \xc3\xaen cantit\xc4\x83\xc8\x9bi mici \xc3\xaen unele alimente, mai ales \xc3\xaentr-o anumit\xc4\x83 specie de pe\xc8\x99te. Mai ales, un compus al bromului, denumit PBDE, a \xc3\xaenceput s\xc4\x83 fie folosit cu abunden\xc8\x9b\xc4\x83, mai ales \xc3\xaen Statele Unite, care este, de altfel, cel mai mare produc\xc4\x83tor al acestui compus, ce este folosit \xc3\xaen echipamentul electronic \xc8\x99i \xc3\xaen mobil\xc4\x83. Americanii con\xc8\x9bin de zece sau p\xc3\xa2n\xc4\x83 la dou\xc4\x83zeci de ori mai mult PBDE \xc3\xaen corp dec\xc3\xa2t europenii, iar europenii au de dou\xc4\x83 ori mai mult PBDE \xc3\xaen corp dec\xc3\xa2t japonezii. \xc3\x8ens\xc4\x83, spun cercet\xc4\x83torii, aceast\xc4\x83 cantitate consumat\xc4\x83 de c\xc4\x83tre oameni nu este destul de mare \xc3\xaenc\xc3\xa2t s\xc4\x83 produc\xc4\x83 vreo deteriorare acestuia._NEWLINE_Bromurile de sintez\xc4\x83, administrate pe cale intern\xc4\x83, sunt sedative anafrodisiace. Bromul se elimin\xc4\x83 din organism prin intermediul transpira\xc8\x9biei._NEWLINE_Datorit\xc4\x83 pericolului foarte mare pe care \xc3\xael constituie bromul, majoritatea experimentelor din laboratorul de chimie ce reprezint\xc4\x83 \xc8\x99i folosirea bromului se vor efectua sub ni\xc8\x99\xc4\x83.\n_START_SECTION_\nEfecte cauzate de ingerare\n_START_PARAGRAPH_\nBromul confer\xc4\x83 un efect halucinogen \xc3\xaen cazul inger\xc4\x83rii a unor mici particule, sau, pentru unii oameni, poate ap\xc4\x83rea sub forma unor irita\xc8\x9bii ale pielii._NEWLINE_Bromul este coroziv pentru \xc8\x9besuturile umane \xc3\xaen stare lichid\xc4\x83, iar vaporii s\xc4\x83i pot irita ochii \xc8\x99i g\xc3\xa2tul, afect\xc3\xa2ndu-i. Vaporii sunt foarte toxici \xc3\xaen cazul inhal\xc4\x83rii, av\xc3\xa2nd un miros nepl\xc4\x83cut._NEWLINE_Bromurile organice pot, de asemenea, s\xc4\x83 deterioreze anumite organe ca ficatul, rinichii, pl\xc4\x83m\xc3\xa2nii sau splina \xc8\x99i pot cauza defec\xc8\x9biuni gastrointestinale \xc8\x99i la stomac, put\xc3\xa2nd s\xc4\x83 cauzeze, eventual, chiar \xc8\x99i cancer._NEWLINE_Ca \xc8\x99i iodul, ingerarea bromului mai poate cauza mari defec\xc8\x9biuni asupra glandei tiroide \xc8\x99i asupra sistemului nervos._NEWLINE_Folosirea abuziv\xc4\x83 \xc8\x99i de timp \xc3\xaendelungat a medicamentelor pe baz\xc4\x83 de s\xc4\x83ruri de brom poate duce la tulbur\xc4\x83ri datorate faptului c\xc4\x83 bromul poate \xc3\xaenlocui clorul din organism (dup\xc4\x83 Curran), efectele ap\xc4\x83r\xc3\xa2nd la 4 s\xc4\x83pt\xc4\x83m\xc3\xa2ni de la utilizare. Termenul psihiatric care desemneaz\xc4\x83 aceast\xc4\x83 dependen\xc8\x9b\xc4\x83 este bromism.\n_START_SECTION_\nManifest\xc4\x83ri\n_START_PARAGRAPH_\nLa 6 luni de la \xc3\xaenceputul consumului de medicamente pe baz\xc4\x83 de s\xc4\x83ruri de brom apar manifest\xc4\x83ri de oboseal\xc4\x83, apatie \xc8\x99i indiferen\xc8\x9b\xc4\x83, dismnezie, hipoprosexie sau insomnie. Alte efecte sunt pielea uscat\xc4\x83, r\xc4\x83rirea acneei, limba sabural\xc4\x83 (cu aspect alb-g\xc4\x83lbui). La femei se instaleaz\xc4\x83 tulbur\xc4\x83ri de ciclu menstrual, iar la b\xc4\x83rba\xc8\x9bi, impoten\xc8\x9ba sexual\xc4\x83. Simptomele neurologice sunt ataxia, tremur\xc4\x83turile fine ale limbii \xc8\x99i a degetelor, abolirea reflexului pupilar la lumin\xc4\x83 etc. \xc3\x8en plus, odat\xc4\x83 cu intensificarea bromismului, bolnavul devine grosolan \xc8\x99i indolent.\n_START_SECTION_\nP\xc4\x83strare\n_START_PARAGRAPH_\nBromul lichid se p\xc4\x83streaz\xc4\x83 la o temperatur\xc4\x83 sc\xc4\x83zut\xc4\x83, \xc3\xaentr-un recipient \xc3\xaenchis cu dop sau capac. Av\xc3\xa2nd \xc3\xaen vedere pre\xc8\x9bul foarte ridicat al acestui element, se recomand\xc4\x83 reciclarea acestuia \xc8\x99i \xc3\xaen niciun caz aruncarea sa. _NEWLINE_\xc3\x8en laborator, bromul trebuie \xc8\x9binut departe de aceton\xc4\x83 (CH\xe2\x82\x83COCH\xe2\x82\x83), deoarece aceste dou\xc4\x83 substan\xc8\x9be pot reac\xc8\x9biona, form\xc3\xa2nd bromacetona, un poten\xc8\x9bial agent lacrimogen. _NEWLINE_Datorit\xc4\x83 faptului c\xc4\x83 bromul reac\xc8\x9bioneaz\xc4\x83 \xc8\x99i cu substan\xc8\x9bele organice, acesta nu trebuie p\xc4\x83strat \xc3\xaentr-un recipient cu capac de plut\xc4\x83 sau cauciuc._NEWLINE_Experimentele care constau \xc3\xaen reac\xc8\x9bii dintre brom \xc8\x99i alte substan\xc8\x9be sau elementee trebuie neap\xc4\x83rat realizate sub ni\xc8\x99\xc4\x83.\n_START_SECTION_\nDegradarea stratului de ozon deasupra Antarcticii\n_START_PARAGRAPH_\nIntensitatea albastrului din imagine reprezint\xc4\x83 severitatea degrad\xc4\x83rii stratului de ozon deasupra Antarcticii \xc3\xaen septembrie 2010. Atom cu atom, bromul este de 40 p\xc3\xa2n\xc4\x83 la 100 de ori mai distructiv pentru stratul de ozon dec\xc3\xa2t atomii clorului. Cea mai distrug\xc4\x83toare surs\xc4\x83 de brom este metil-bromul, care ac\xc8\x9bioneaz\xc4\x83 ca un fumigen. Aproximativ 30% din bromul prezent \xc3\xaen atmosfer\xc4\x83 provine din activit\xc4\x83\xc8\x9bile omului, iar restul din natur\xc4\x83.\n_START_SECTION_\nNor toxic \xc3\xaen Rusia\n_START_PARAGRAPH_\n\xc3\x8en luna septembrie 2011, un uria\xc8\x99 nor de gaz toxic a f\xc4\x83cut aerul irespirabil \xc3\xaen ora\xc8\x99ul Celiabinsk din Rusia. Incidentul a avut loc \xc3\xaen urma unei scurgeri de brom lichid \xc3\xaen gara din ora\xc8\x99ul cu pricina. Norul toxic s-a \xc3\xaempr\xc4\x83\xc8\x99tiat pe o distan\xc8\x9b\xc4\x83 de 20 de kilometri.\n_START_SECTION_\nUtiliz\xc4\x83ri\n_START_PARAGRAPH_\nBromul se folose\xc8\x99te la fabricarea unor coloran\xc8\x9bi, la prepararea unor medicamente, iar sarea bromur\xc4\x83 de argint' este folosit\xc4\x83 (\xc3\xaempreun\xc4\x83 cu iodura de argint) la fabricarea pl\xc4\x83cilor, filmelor \xc8\x99i h\xc3\xa2rtiei fotografice (la prepararea materialului fotosensibil). Sub ac\xc8\x9biunea luminii, AgBr \xc8\x99i AgCl se descompun \xc3\xaen argint metalic \xc8\x99i halogen liber; aceast\xc4\x83 proprietate este folosit\xc4\x83 \xc3\xaen fotografie:\n_START_SECTION_\nUtiliz\xc4\x83ri medicale\n_START_PARAGRAPH_\nCompu\xc8\x99ii bromului (ca de exemplu, bromura de potasiu) sunt folosi\xc8\x9bi \xc3\xaen medicin\xc4\x83 \xc3\xaen special pentru sedative \xc3\xaen secolele XIX \xc8\x99i XX. Bromurile \xc3\xaen forma simpl\xc4\x83 de sare sunt \xc3\xaenc\xc4\x83 folosite ca anticonvulsive, fiind anafrodisiace, de\xc8\x99i, la \xc3\xaenceput, utiliz\xc4\x83rile lor erau variate \xc8\x99i nedeterminate de la \xc8\x9bar\xc4\x83 la \xc8\x9bar\xc4\x83. De exemplu, U.S. Food and Drug Administration (FDA) (Administra\xc8\x9bia medicamentelor \xc8\x99i a m\xc3\xa2nc\xc4\x83rii Statele Unite) nu aprob\xc4\x83 bromurile pentru tratamentul oric\xc4\x83rei boli, fiind scoase de pe pia\xc8\x9b\xc4\x83 sedative ca Bromo-Seltzer (1975).\n_START_SECTION_\nPesticide\n_START_PARAGRAPH_\nBromurile organice sunt utilizate pe scar\xc4\x83 larg\xc4\x83 ca spray-uri pentru a ucide insecte \xc8\x99i a altor d\xc4\x83un\xc4\x83tori nedori\xc8\x9bi. \xc3\x8en acela\xc8\x99i timp, unele dintre aceste pesticide sunt periculoase \xc8\x99i pentru om._NEWLINE_Bromura de metil (po\xc8\x9biune otr\xc4\x83vitoare) este utilizat\xc4\x83 pe scar\xc4\x83 larg\xc4\x83 \xc3\xaen pesticide pentru af\xc3\xa2narea solului. Aceea\xc8\x99i utilizare o are \xc8\x99i etilena. Ace\xc8\x99ti compu\xc8\x99i organici ai bromului sunt \xc3\xaen acest moment reglementa\xc8\x9bi de c\xc4\x83tre agentul de stricare a ozonului, ce cauzeaz\xc4\x83 stricarea stratului de ozon din preajma Antarcticii. _NEWLINE_The Montreal Protocol on Substances a permis folosirea substan\xc8\x9belor care distrug stratul de ozon p\xc3\xa2n\xc4\x83 \xc3\xaen 2005, iar, dup\xc4\x83 aceea, organo-bromurile pesticide nu au mai fost folosite, fiind \xc3\xaenlocuite cu pesticide ca fluorura sulfurat\xc4\x83; potrivit protocolului de la Montreal din anul 1991, s-a estimat c\xc4\x83 35000 de tone au fost folosite pentru a opri dezvoltarea nematodelor, ciupercilor, buruienilor \xc8\x99i alte a\xc8\x99a-zise boli ale p\xc4\x83m\xc3\xa2ntului.\n_START_SECTION_\nPiscine\n_START_PARAGRAPH_\nLa fel ca \xc8\x99i clorul, bromul este un foarte puternic \xc8\x99i bun dezinfectant la pH ridicat. Totu\xc8\x99i, fiind lipsit de efecte iritante, bromul este mult mai scump dec\xc3\xa2t clorul, dar \xc8\x99i purific\xc4\x83 apa imediat, distrug\xc3\xa2nd bacteriile, viru\xc8\x99ii, ciupercile \xc8\x99i de\xc8\x99eurile organice aduse de c\xc4\x83tre \xc3\xaenot\xc4\x83tori sau din mediul natural. Bromul este, de asemenea, un algicid (distruge algele). \xc3\x8en utilizarea sa pentru a dezinfecta piscinele, bromul poate fi folosit \xc3\xaempreun\xc4\x83 cu clorul.\n_START_SECTION_\nMicroanaliz\xc4\x83\n_START_PARAGRAPH_\nBromul formeaz\xc4\x83 anionii: Br\xe2\x81\xbb, BrO\xe2\x81\xbb, BrO\xe2\x81\xbb\xe2\x82\x83. Ace\xc8\x99tia au culoarea incolor\xc4\x83, astfel, toate s\xc4\x83rurile care nu au \xc3\xaen molecul\xc4\x83 un cation colorat sunt incolore (excep\xc8\x9bie face bromura de argint AgBr, ce posed\xc4\x83 o culoare galben-pal\xc4\x83).\n_START_SECTION_\nReac\xc8\x9biile bromului elementar\n_START_PARAGRAPH_\nDac\xc4\x83 se trateaz\xc4\x83 o solu\xc8\x9bie de iodur\xc4\x83 de potasiu cu ap\xc4\x83 de brom \xc3\xaen cantit\xc4\x83\xc8\x9bi reduse se separ\xc4\x83 iodul, care, \xc3\xaentr-o solu\xc8\x9bie de sulfur\xc4\x83 de carbon coloreaz\xc4\x83 solu\xc8\x9bia \xc3\xaen violet. \xc3\x8en aceast\xc4\x83 reac\xc8\x9biei, trebuie evitat excesul de ap\xc4\x83 de brom."